Diari Oficial de la Generalitat Valenciana


Sumari del DOGV 4959, del 04-03-2005 (2005/2016)

RESOLUCIÓ de 19 de gener de 2005, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 220/20 kV denominada ST Benadresa, ubicada a Castelló de la Plana, en la part corresponent a la xarxa de distribució elèctrica, composta per tres transformadors de potència i el sistema de 20 kV. Expedient número ATASCT/2004/15/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2016


Data del document
:   19-01-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * subministrament d'energia elèctrica
    * empresa privada

RESOLUCIÓ de 19 de gener de 2005, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 220/20 kV denominada ST Benadresa, ubicada a Castelló de la Plana, en la part corresponent a la xarxa de distribució elèctrica, composta per tres transformadors de potència i el sistema de 20 kV. Expedient número ATASCT/2004/15/12. [2005/F2016]
  
Vist l'escrit presentat per Iberdrola Distribución Eléctrica, SAU, en data 24 de febrer de 2004, davant del servici competent en matèria d'energia de Castelló, en què sol·licita que se li concedisca l'autorització administrativa per a una nova subestació transformadora de 220/20 kV denominada ST Benadresa, ubicada al costat del camí de l'Enramada, en el polígon 111, paratge del Bovalar al terme municipal de Castelló de la Plana, en la part corresponent a la xarxa de distribució elèctrica, composta per tres transformadors de potència i el sistema de 20 kV. Al mencionat escrit, s'adjuntaven dos exemplars de l'avantprojecte tècnic de l'esmentada instal·lació, firmats per l'enginyer industrial Ángel Fernández Álvarez, i visats pel Col·legi Oficial d'Enginyers Superiors Industrials de la Comunitat Valenciana a Castelló de 27 de gener de 2004.
  
Vist que els dies 5 i 15 de juliol de 2004 es va publicar, respectivament, en el Diari Oficial de la Generalitat Valenciana i en el Butlletí Oficial de la Província de Castelló, l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i a allò que s'ha preceptuat en el Decret 162/1990, de 15 d'octubre, del Consell de la Generalitat Valenciana, sobre impacte ambiental. D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist que de conformitat amb el que establix el citat Reial Decret 1.955/2000, es va remetre a l'ajuntament afectat per l'avantprojecte una separata d'este als efectes d'establir les oportunes condicions tècniques. D'acord amb la documentació que hi ha en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist l'informe tècnic favorable de data 14 de maig de 2004, emés per la Unitat Territorial d'Energia de Castelló i remissió posterior de l'expedient.
  
Atés que amb data 14 de desembre de 2004 la Conselleria de Territori i Habitatge va formular declaració d'impacte ambiental i la va estimar acceptable i les condicions que s'arrepleguen en la part dispositiva de la present resolució.
  
Atés que d'acord amb l'article 38 del Reial Decret 1.955/2000 les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.
  
Atés que d'acord amb l'avantprojecte presentat la finalitat sol·licitada és satisfer les necessitats de demanda d'energia en la zona nord-oest de la ciutat, pròxima a la línia La Plana-Castelló Ingenio de què s'alimentarà, per a dotar-la amb garanties de seguretat i regularitat, tenint en compte els subministraments sol·licitats en nous emplaçaments, majoritàriament, industrials.
  
Atés que l'article 40.3 de la Llei 54/1.997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i del Reial Decret 1.955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica.
  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer. Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques de distribució corresponents a la nova subestació transformadora de 220/20 kV denominada ST Benadresa, ubicada al costat del camí de l'Enramada, en el polígon 111, paratge del Bovalar, al terme municipal de Castelló de la Plana, les característiques principals de la qual en la part de la subestació corresponent a la xarxa de distribució elèctrica, són:
  
Tres transformadors 220/20 kV de 50 mVA, cada un.
  
Sistema elèctric de 20 kV amb una configuració de doble barra tipus interior amb aïllament en SF6 conformat per tres mòduls de cel·les amb un total de 48 posicions: (trenta seran eixides de línia, tres de transformador, dos de servicis auxiliars, dos de mesura, quatre d'unió, dos d'enllaç de barres, una de partició, una de remuntada i tres de bateries de condensadors). Este sistema es completa amb la dotació en intempèrie de tres bateries de condensadors (BC).
  
Dos transformadors de servicis auxiliars 20/0,38-0,20 kV. de 250 kVA cada un.
  
Pressupost: 5.222.000 euros.
  
La present resolució queda sotmesa a les condicions següents:
  
En el termini de tres mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia de Castelló el projecte tècnic d'execució de la subestació transformadora 220/20 kV, en la part de la subestació corresponent a la xarxa de distribució elèctrica per a la seua aprovació, si així procedira. Amb anterioritat a la finalització del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.
  
La instal·lació que cal realitzar complirà amb els reglaments aplicables a este tipus d'instal·lacions, i en particular amb el que establix el Reial Decret 3.275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Condicions d'orde mediambiental:
  
Una vegada efectuada la instal·lació es procedirà a l'arreplegada de material sobrant i trasllat a abocador autoritzat, i a la restauració a l'estat original de les zones afectades per mitjà de l'aportació de terra vegetal i la plantació d'espècies arbustives i herbàcies pròpia de la zona, en l'interior de la parcel·la de forma atzarosa, i es fugirà de les disposicions lineals.
  
Si durant l'execució de les obres es produïra qualsevulla troballa arqueològica, el fet s'informarà a la Direcció General de Política Lingüística i Patrimoni Cultural, Educació i Esport, de forma immediata, i s'adoptaran les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 19 de gener de 2005.- El director general d'Energia: Antonio Cejalvo Lapeña.